શાઓમી ઈન્ડિયાના મેનેજિંગ ડિરેક્ટર અને શાઓમી ગ્લોબલના વાઈસ પ્રેસિડેન્ટ મનુ જૈને જણાવ્યું હતું કે, શાઓમીના ઉચ્ચ ગુણવત્તાની અને સારી રીતે તૈયાર કરાયેલી પ્રોડક્ટ્‌સને ભારતીય સ્માર્ટફોન ઉદ્યોગમાં ક્રાન્તિ લાવવા માટે મદદરૂપ બન્યું છે. ૨૦૧૫માં અમે મેક ઈન ઈન્ડિયા પ્રોગ્રામમાં જોડાઈને ભારતીય બજાર માટે અમારી લાંબાગાળાની પ્રતિબદ્ધતા વિસ્તૃત કરી છે. આજે અમે ત્રણ વધુ સ્માર્ટ ફોન ફેક્ટરીઓ અને પીસીબીએ એકમોના સ્થાનિક નિર્માણ માટે સમર્પિત અમારા પ્રથમ એસએમટી પ્લાન્ટ સાથે આ પ્રતિબદ્ધતાને વધુ મજબૂત બનાવી રહ્યા છીએ.પીસીબીએની સ્થાનિક એસેમ્બલી શરૂ કરવા માટે શાઓમી દેશના અગ્રણી સંશોધકો પૈકીની એક છે, અને મને વિશ્વાસ છે કે અમે ભારતને વૈશ્વિક ઉત્પાદન કેન્દ્રમાં રૂપાંતરિત કરવામાં મહત્વની ભૂમિકા ભજવીશું.